uk ky el cs av mn krc lez ky ru ky ky ky ky ky ky ky ky ky ky ky ky ky ky kk ky mn ky fr ky ky ky ky ky ky ru ky ky ky ky ky ru ru ky ky ky ky ky ky ky ky ru ky ru ky ky ky ky ky ky ky tt ky ky ky ky ru ky ky ky tt tt ky ky ky ky tt ky ky ru ky ky ky ru ky ky ky ky ru ru ky ru ky ru ru kk ky ru ky tt ru ky ky ru ru ru ru ky ky ky ky ky ky ru ru ru ru ru ky en ru
"De-факто", 29.04.08 - 11-бет: Кїлкїлятор..•
Убактың барбы? Бар. Нече болду? Кечээки ушул убак. Койсоң эй?! Чын айтам. Чесныйсыңбы? Чеснокедеймин. Деги, карыз эмессиңби? Карызкырмын. Атып алсам дегендер көп дечи?! Жүнүн жейт. Таз-за ит болгонсуң го?.. Биздин жашоо - ит жатыш, мырза туруш. Капырай, кантет бул адамзат!.. Оңолбой калдык го… Экөөлөп оңоп жиберебиз деп кол алышпады беле? Экөөлөп, төртөөлөп бөлүшөт, оңойм деген жалгыз эле оңоп коет. Өздөрүн оңоп бүтмөйүн колдору бошобойт дечи? Дал ошондой! Деги, эл катары качан жашайбыз? Дүйнөнүн көчүгүндө жүрсөк, кайдан?! Акайып-ажо бирталай астыдабыз деп айтпады беле? Ал өзүн айтса, туура эмес түшүнүп алган турбайбызбы. Итчилик анда бизден кеткен экен да! Бизден кетти, Акайыпта эч күнөө жок! Күнөөсү жок болсо, мине үчүн чызып ийди экен? Жообун өзү билет, бирок адвокаты айтпай атпайбы! Жакшы кишилерге ушинтип, жаман адвокаттар туш келип калат, аттиң!.. Капырай десең! Капырай дедим!.. Жо, мен өзүмчө сүйлөнүп, өзүмчө күүлөнүп атам… Жалгыз өзүң алыска кеталбайсың го?.. Жалгыз эмесмин, жакын эле жерде кредит бергендер издеп таппай жүрөт дей бер! Карыз чачтан көп дечи? Кайдагы чач, таз болуп бүткөнбүз.Тазчабышка түшчүдөй түрүң бар го, ыя?! Айла кетсе, түшөбүз да. Оюн салып Орусияга өталбасак, капа болуп Казакстанга кеталбасак, кыйкырып үнүбүз Кыргызстанга жетпесе, бүткөн экенбиз да! Бүттү окшойт… Же, өлбөгөн жанга жаз келет деп үмүт эшип туралыбы?! Жыйырма төртүн айтып атасыңбы? Өзгөчө унутчаактар үчүн кайра кайталап көрсөтүп койбойлубу дейм да. Кайта-кайта эле чапкан сайын көз чыга берет дейсиңби? Көз чыкпаса койсун, акыл чыгып калабы деп атам…
l Жөө жүрүшкө катыштыңбы, жөөкер?
l Оозунан ак үй кирип, көк үй чыккан долулар, силер туубай туна чөккүлө!
l ОБОНу күчтүү болсо, Күүнү токтотот!
l ОБОНчу катындын өзү эмес, күнү тууду!
l Өзүңдү хер ойлосоң, өтүгүңдү төргө ил!
l Башы толтура топурактын Тууган жер менен иши да жок!
l Куруманбек батирдин заманы эч убакта эч ким, эч нерсе унутулбайт!
l Ак үй оонаган жерде "түф" калат!
l Кыргызстанды катын-саясат упчу эмизип "багып" атат!
l Аттан, кыргыз, ата-бабаң жаткан жерди сатып атат!
l Эл аксак ажосу менен миң!
l Бир катындын тылында миң эркек-сөрөй импотент саясатын жасап атат!
l Бир ууч суу үчүн жети күн кетиптир!
Эртең экзамен болот деген түнү профессордун үйүндө телефон шыңгырайт.
- Да! Угуп атам!..-дейт профессор уйкулуу үн менен.
- Жыргап гана уктап атасыңбы, кудай албагыр!..
- Биз болсо шпаргалка жазып атабыз…
Студенттер үчүн окумуштуулар жаңы саат ойлоп табышыптыр. Биринчи он мүнөттө саат адаттагыдай чырылдайт, андан кийинки беш мүнөттө трактордой дарылдайт, ал эми акыркы эки мүнөттө декандын үнү менен ашата-ашата сөгүнөт.
Көпчүлүк студенттердин уйкулары акыркы эки мүнөттө умачтай ачыларын статистика тастыктады.
Ачка студенттер тамеки чегип атышат.
- Мурдуңу тоссоң, шашлик жыттанып атабы, ыя?!
- Эй, тамаксоо, тамекиңе чымын түшүп кетти, ошонун жыты уруп атат!..
Профессор студенттен экзамен алып жатат:
- Сиз деги экзамен деген эмне экенин билесизби?
-Экзамен деген эки акылдуу кишинин сабак тууралуу аңгемелешүүсү, - дейт студент.
-Кокус, экөөнүн бирөөсү акылсыз болуп чыксачы?
- Демек, экинчиси стипендиядан айрылат дей бериңиз…
1.Сөөгү жок шорпо - 10 сом.
2.Сөөгү бар шорпо - 5 сом.
Бир студент дердейип басып келип 5 сом таштайт да:
- Сөөгү бар шорпо, - дейт.
Ашпозчу тарелкеге кайнак суу куюп, студентке сунат.
- А, сөөк кана?-студент таң калат.
- Күтө тур, бошосун…
Аудитория. Экзамен өтүп атат. Жымжырт. Эки мугалим экзамен алып жатат. Бирөөсү - жалгыз көздүү, экинчиси - жалгыз буттуу. Аңгыча, жалгыз буттуу эшикке чыгып келейин деп калат.
- Тез кел! - дейт жалгыз көздүү, - бир бутуң бул жакта, экинчи бутуң тигил жакта болсун!
Экинчиси да жемин жедирбей:
- Көздөрүң чоң ачып кара! Көчүртүп жибербе! - дейт.
Саясаттын саны жоонойгондо, куйругуна суу куюшат
Койну кенен кишинин төшөгүнөн төрт ойношу чыгыптыр
Түрмөнүн тор сызыгын көргөн сайын кимдир-бирөөлөр менен эсептешкиң келет
Ооз ачпай жүрө берсең, "А" тамгасын унутасың
Тиши жок болсо да тили менен күрмөп байлайт
Ак үйчүлөр келет-кетет, аппетити кала берет
Суудан кургак чыккандар өмүр бою кумганчылык кылат
Жаның оозуңа тыгылмайын таттуулугун билбейсиң
Эки кулагыңа ишенгиче, жалгыз көзүңө ишен
Жанын жеген сайын бет калыңдайт
Калпычынын казанынан беш өрдөк учуптур
Төрт жашар бала телефонго келет.
- Алло, бул ким?
- Атаңды же апаңды чакырчы.
- Алар үйдө жок.
- Ким бар үйдө?
Бир аздан кийин тиги бала телефонду өзү алат:
- Сауле бешикте таңылуу жатат, мен чечалбай койдум!
Керели-кечке аңчылык кылган мергенчилер кечинде бир жерге чогулушат.
-Баарыңар барсыңарбы? - деп кыйкырат эң артында чуркап келген мергенчи.
- Анда мен кимди ыргыта аттым, ыя?!
Офицер казармага кирип келип:
- Солдат! Өтүгүң эмне үчүн тазаланган эмес? - деп кекирейет.
- Ал сиздин ишиңиз эмес! - дейт солдат шарт тура калып.
- Сага кезексиз үч наряд! Мен сенден өтүгүң эмне үчүн тазаланган эмес деп сурап атам!
- Казармада крем жок, жолдош лейтенант!
- Ал менин ишим эмес!
- Мен деле жана ошону айткан болчумун.
Уктап жаткан прапорщик бир нерсе калдыраганынан ойгонуп кетет:
- Ким бар бул жерде?
- Эч ким жок.
- Мен ким жогун сураган жокмун, ким бар деп сурап жатам!!!
- Арасында сол мүйүзү сыныгы жок бекен, карап койгулачы, жети күндөн бери өгүзүм жок…
Жасалма жентльмен менен тубаса жентльмен бири-биринен кантип айырмаланат? Айталы, жентльмен мейманканадан номер алат да, душка жуунмак болот. Душта болсо бийкеч киринип атат.
- О, мадам, миң мертебе кечирим сурайм… (же ушул сыяктуу сөздөрдү айтат).
Ал эми тубаса жентльмен:
- Кечирип коюңуз, сэр, ушул жерде менин көзайнегим унутта калган көрүнөт…
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!